|  |  |  |
| --- | --- | --- |
| ГЛАВАМУНИЦИПАЛЬНОГООБРАЗОВАНИЯ«ЗАЙ-КАРАТАЙСКОЕСЕЛЬСКОЕ ПОСЕЛЕНИЕ» ЛЕНИНОГОРСКОГО МУНИЦИПАЛЬНОГО РАЙОНА РЕСПУБЛИКИ ТАТАРСТАН |  | ТАТАРСТАН РЕСПУБЛИКАСЫЛЕНИНОГОРСКМУНИЦИПАЛЬ РАЙОНЫ«ЗӘЙ-КАРАТАЙАВЫЛ ҖИРЛЕГЕ»МУНИЦИПАЛЬБЕРӘМЛЕГЕБАШЛЫГЫ |
|  ПОСТАНОВЛЕНИЕ КАРАР 30 октябрь 2020 ел Зәй-Каратай ав. № 2 |

Татарстан Республикасы Лениногорск муниципаль районы Зәй-Каратай авыл җирлегенең Зәй-Каратай авылында гражданнарның үзара салым акчаларын кертү һәм куллану мәсьәләсе буенча гражданнар җыенын билгеләү турында

«Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законның 25.1, 56 статьялары, «Татарстан Республикасында җирле үзидарә турында» Татарстан Республикасы Законының 35 статьясы, Лениногорск муниципаль районы Зәй-Каратай авыл җирлеге Уставы нигезендә, Лениногорск муниципаль районы Зәй-Каратай авыл җирлеге муниципаль берәмлеге башлыгы КАРАР БИРДЕ:

1. Лениногорск муниципаль районы Зәй-Каратай авыл җирлегенең Зәй-Каратай авылында үзара салым кертү мәсьәләсе буенча гражданнар җыенын 2020 елның 14 ноябренә 13 сәгать 00 минутта дип билгеләргә.

2.Халык җыенына чыгарыла торган мәсьәләне расларга:

«Сез 2021 елда үзара салым кертүне Лениногорск муниципаль районының Зәй-Каратай авыл җирлеге Зәй-Каратай авылытерриториясендә яшәү урыны буенча теркәлгән һәр балигъ булган кешедән, 1 һәм 2 төркем инвалидлардан, Бөек Ватан сугышы һәм хәрби хәрәкәтләре ветераннары, Бөек Ватан сугышы һәм хәрби хәрәкәт ветераннары ның тол хатыннары һәм көндезге бүлектә укучы студентлардан тыш, алынган средстволарны җирле әһәмияттәге түбәндәге эшләрне башкаруны хәл итүгә юнәлдерүгә 500 ( биш йөз) сум күләмендә билгеләү белән килешәсезме:

- җирлектәге суүткәргеч милкен ремонтлау объектларының расланган исемлеге һәм бирелгән вәкаләтләр нигезендә суүткәргеч мөлкәтен карап тоту?

 - авыл җирлеге торак пункты чикләрендә юлларны карап тоту?

 «ӘЙЕ» «ЮК».

3. Әлеге карарны Зәй-Каратай авылы, Совет урамы, 99нчы йорт адресы буенча урнашкан мәгълүмат стендларында халыкка җиткерергә, Лениногорск муниципаль районының рәсми сайтында «Авыл җирлекләре» бүлегендә (http://leninogorsk.tatarstan.ru) һәм Татарстан Республикасының хокукый мәгълүмат рәсми порталында (pravo.tatarstan.ru) бастырып чыгарырга.

4. Әлеге карар басылып чыккан көненнән үз көченә керә.

Лениногорск муниципаль районы

«Зәй-Каратай авыл җирлеге»

муниципаль берәмлеге башлыгы М.И.Идиятова